<strong>Προεκλογικοί περιορισμοί στην προβολή των κομμάτων</strong>

<strong>Απαγορεύεται:</strong>

• Η επικόλληση εντύπων σε κάθε άλλο χώρο πέραν εκείνων που έχουν διατεθεί.

• Η ανάρτηση πανό ή αεροπανό ή άλλων αντικειμένων πάνω από δρόμους, πλατείες και λοιπούς χώρους. «Σε περίπτωση που τοποθετούνται πανό ή αεροπανό οι δήμοι υποχρεούνται για την άμεση αφαίρεσή τους».

• Η χρήση πλαστικών σημαιών και γενικά προεκλογικού διαφημιστικού υλικού, από πλαστική ύλη, «επειδή το υλικό αυτό δεν είναι ανακυκλώσιμο και επιβαρύνει το περιβάλλον.

• Η χρήση χρωστικών ουσιών, όπως σπρέι, χρώματα κ.λπ.

• Η αναγραφή συνθημάτων στις εξωτερικές επιφάνειες δημοσίων ή ιδιωτικών χώρων.

• Η χρήση διαφημιστικών τρυκ, γιατί «η μαζική ρίψη τους συμβάλλει στη ρύπανση των πόλεων και χωριών και καθίσταται έτσι προβληματικός ο καθαρισμός των φρεατίων».

• Η επικόλληση αφισών ή άλλων εντύπων σε πλαίσια καθώς και η χρήση χώρων που έχουν διατεθεί, σύμφωνα με την απόφαση του δημοτικού συμβουλίου σε άλλους συνδυασμούς.

&nbsp;

<strong>Τι επιτρέπεται</strong>

Επιτρέπεται κατ' εξαίρεση, η τοποθέτηση από τους συνδυασμούς, καλαίσθητων περιπτέρων ή άλλων κατασκευών στους χώρους που τους διατίθενται, οι διαστάσεις των οποίων δεν μπορεί να είναι μεγαλύτερες από 2x2x2 μέτρα καθώς και τροχόσπιτα που το μήκος τους δεν μπορεί να υπερβαίνει τα τέσσερα μέτρα. Στους χώρους αυτούς δεν επιτρέπεται η χρήση μεγαφωνικών συσκευών.

<strong>Σημειώνεται ότι στην υπουργική απόφαση γίνεται ιδιαίτερη αναφορά σχετικά με τη χρήση φωτεινών διαφανειών (σλάιντς). Η χρήση τους σε ανοικτούς χώρους που καθορίζονται από τα δημοτικά συμβούλια επιτρέπεται υπό την προϋπόθεση ότι δεν παρεμποδίζεται η κυκλοφορία πεζών και οχημάτων.</strong>

Επίσης ορίζεται ότι οι συνδυασμοί οφείλουν να φροντίζουν «για την ευπρεπή εμφάνιση των χώρων που τους διατέθηκαν με την περισυλλογή των αφισών και τον καθαρισμό των χώρων από τις κολλητικές ουσίες κ.λπ.». Παράλληλα, υπάρχει πρόβλεψη βάσει της οποίας μέσα σε 5 ημέρες από την ημέρα των εκλογών τα περίπτερα ή άλλες κατασκευές, καθώς και τα τροχόσπιτα που τυχόν τοποθετήσουν οι συνδυασμοί, πρέπει να αποσυρθούν με φροντίδα τους.