<a href="http://www.eklogestv.com/wp-content/uploads/2014/03/Malaysia_Airlines_Boeing_777-200ER_9M-MRO_IST_2012-1-23-620x380.png"><img class="size-medium wp-image-94 aligncenter" alt="Malaysia_Airlines_Boeing_777-200ER_9M-MRO_IST_2012-1-23-620x380" src="http://www.eklogestv.com/wp-content/uploads/2014/03/Malaysia_Airlines_Boeing_777-200ER_9M-MRO_IST_2012-1-23-620x380-300x183.png" width="300" height="183" /></a>

Σε πλήρη εξέλιξη βρίσκονται οι έρευνες που πραγματοποιούνται από την Ταϊλάνδη έως το Καζακστάν για την ανεύρεση του εξαφανισμένου Boeing 777 των Malaysia Airlines που αγνοείται από το προηγούμενο Σάββατο.

Από τις έρευνες αποχώρησε ωστόσο η Ινδία, κατόπιν αιτήματος της κυβέρνησης της Μαλαισίας που συντονίζει την προσπάθεια ανεύρεσής του και ότι αναμένει νέες οδηγίες για τα σημεία όπου θα πρέπει να επικεντρωθεί στο εξής.

«Η επιχείρηση διακόπηκε. Αναμένουμε νέες οδηγίες από τη Μαλαισία. Στις έρευνες του Σαββάτου δεν εντοπίστηκε τίποτα», είπε ο Χάρμιτ Σινγκ, ο εκπρόσωπος των ινδικών ενόπλων δυνάμεων για τα νησιά Άνταμαν και Νίκομπαρ.

Σύμφωνα με τον εκπρόσωπο, που άφησε να εννοηθεί ότι πρόκειται μόνο για μια προσωρινή παύση της επιχείρησης, σήμερα δεν απογειώθηκε κανένα αεροσκάφος για να ερευνήσει την περιοχή.

Η Ινδία έχει αναπτύξει έξι πλοία και πέντε αεροσκάφη στην Κόλπο της Βεγγάλης και γύρω από τα νησιά Άνταμαν και Νίκομπαρ που βρέχονται ανατολικά από τη Θάλασσα Άνταμαν.

Αφού εγκαταλείφθηκαν οι επιχειρήσεις στη Θάλασσα της Νότιας Κίνας, πλοία και αεροσκάφη από περίπου δέκα χώρες επικεντρώνουν τώρα τις προσπάθειές τους κατά μήκος δύο αεροδιαδρόμων: ο ένας, ο βόρειος, εκτείνεται από τη βόρεια Ταϊλάνδη μέχρι τα σύνορα του Καζακστάν ενώ ο δεύτερος, ο νότιος, από την Ινδονησία μέχρι το νότιο Ινδικό Ωκεανό. Οι αναλυτές ωστόσο επισημαίνουν ότι ο βόρειος αεροδιάδρομος περνά πάνω από πολλές χώρες, τα στρατιωτικά ραντάρ των οποίων θα είχαν εντοπίσει κάποιο σήμα του αεροσκάφους και για το λόγο αυτό θεωρούν πιθανότερη την εκδοχή να κινήθηκε προς τα νότια.

Το σενάριο της αεροπειρατείας ως επικρατέστερο

Μια εβδομάδα μετά την εξαφάνιση του Boeing το αρχικό σενάριο της αεροπειρατείας και πιθανότατα μιας αποτυχημένης απόπειρας φαίνεται ότι επιβεβαιώνεται.
Με καθυστέρηση η κυβέρνηση της Μαλαισίας παραδέχεται ότι κάποιος ή κάποιοι μέσα από το αεροπλάνο έκλεισαν επίτηδες όλα τα συστήματα επικοινωνίας και τα ερωτήματα παραμένουν προς τα που κατευθύνθηκε.